cyanic-selkie/wikianc huggingface dataset:
Ορισμός του πλανήτη
Αποδοχή του ορισμού
Όταν το πλήθος των "κερδισμένων" αντικειμένων συγκρίνεται με εκείνο των "ηττημένων", η διαφορά είναι εντυπωσιακή. Εάν αποδεχτούμε την ιδέα του Soter, ότι κάθε πλανήτης κατέχει μια "τροχιακή ζώνη", τότε ο λιγότερο τροχιακά κυρίαρχος πλανήτης, ο Άρης, είναι μεγαλύτερος από όλα τα άλλα σώματα που βρίσκονται στην τροχιακή περιοχή του, κατά 5100. Η Δήμητρα, το μεγαλύτερο σώμα στη ζώνη των αστεροειδών, υπολογίζεται ότι κατέχει το ένα τρίτο της υπάρχουσας ύλης, στη δική της περιοχή. Η αντίστοιχη αναλογία, στην περίπτωση του Πλούτωνα, είναι ακόμα μικρότερη, μόλις κατά 7 τοις εκατό. Ο Μάικλ Μπράουν ισχυρίζεται ότι αυτή η μεγάλη διαφορά "δεν αφήνει περιθώρια για το ποια αντικείμενα ανήκουν σε ποια κατηγορία".
Συνεχιζόμενες αμφισβητήσεις
Παρ' όλη τη διασάφηση της ΔΕΑ, κάποιοι δεν πείστηκαν. Ο ορισμός θεωρήθηκε από κάποιους αυθαίρετος και συγκεχυμένος. Ένα πλήθος υποστηρικτών της θεωρίας, ότι ο Πλούτωνας πρέπει να παραμείνει πλανήτης, και ιδιαίτερα ο Άλαν Στερν, επικεφαλής της αποστολής της ΝΑΣΑ, New Horizons στον Πλούτωνα, εξέδωσε ένα υπόμνημα μεταξύ των αστρονόμων, για να αλλάξει ο ορισμός. Ο Stern ισχυρίστηκε ότι, αφού λιγότεροι αστρονόμοι από το πέντε τοις εκατό του συνόλου, τον ψήφισαν, η απόφαση δεν ήταν αντιπροσωπευτική όλης της κοινότητας των αστρονόμων. Ακόμα και χωρίς τον ισχυρισμό αυτό, εξακολουθούσαν να υπάρχουν ασάφειες στον ορισμό.
Εκκαθάριση της γειτονιάς
Ένα από τα κύρια σημεία του ζητήματος του ορισμού, είναι η ακριβής ερμηνεία της φράσης "εκκαθάριση της περιοχής γύρω από την τροχιά". Ο Άλαν Στερν παρατηρεί ότι "είναι αδύνατο και σκόπιμο να υπάρχει διάκριση μεταξύ πλανητών-νάνων και πλανητών", και αφού ούτε η Γη, ο Άρης, ο Δίας και ο Ποσειδώνας δεν έχουν καθαρίσει εντελώς τις γειτονικές περιοχές τους από συντρίμμια, κανένα από αυτά τα σώματα δεν μπορεί να θεωρηθεί πλανήτης με τον ορισμό της ΔΕΑ. Ο Μάικλ Μπράουν αντικρούει την άποψη αυτή, λέγοντας ότι πέρα από το γεγονός ότι δεν έχουν καθαρίσει τις τροχιές τους, οι κύριοι πλανήτες ελέγχουν εξ ολοκλήρου τις τροχιές των άλλων σωμάτων, που βρίσκονται μέσα στην τροχιακή περιοχή τους. Ο Δίας μπορεί να συνυπάρχει με έναν μεγάλο αριθμό μικρών σωμάτων (τα Τρωικά αντικείμενα) αλλά αυτά τα σώματα υπάρχουν στην τροχιά του Δία, διότι βρίσκονται υπό την τεράστια επιρροή της βαρύτητάς του. Ομοίως, η τροχιά του Πλούτωνα μπορεί να διασταυρώνεται με την τροχιά του Ποσειδώνα αλλά ο Ποσειδώνας έχει προ πολλού εγκλωβίσει τον Πλούτωνα και τα ακόλουθα αντικείμενα της Ζώνης του Κάιπερ. Τα αντικείμενα αυτά καλούνται Πλουτωνοειδή και έχουν ιδιοσυχνότητα 3:2, δηλαδή για κάθε τρεις περιστροφές γύρω από τον Ποσειδώνα, κάνουν δύο περιστροφές γύρω από τον Ήλιο. Οι τροχιές των αντικειμένων αυτών καθορίζονται πλήρως από τη βαρύτητα του Ποσειδώνα και έτσι ο Ποσειδώνας είναι βαρυτικά κυρίαρχος.
Όποιος ορισμός της "εκκαθάρισης της γειτονιάς" και αν είναι απολύτως αποδεκτός από τη ΔΕΑ, είναι ακόμα αμφιλεγόμενος. Ο Mark Sykes, διευθυντής του Planetary Science Institute του Τούσον της Αριζόνα, και συντάκτης του υπομνήματος, εξήγησε το πρόβλημα στο National Public Radio. Αφού ο ορισμός δεν κατηγοριοποιεί έναν πλανήτη με βάση τη σύνθεση ή τη διαμόρφωσή του αλλά με τη θέση του, ένα αντικείμενο με το μέγεθος του Άρη ή μεγαλύτερο, πέρα από την τροχιά του Πλούτωνα, θα μπορούσε να θεωρηθεί πλανήτης νάνος, με δεδομένο ότι δεν είχε τον χρόνο να καθαρίσει την τροχιά του.
Ο Brown παρατηρεί ότι εάν είχαμε εγκαταλείψει το κριτήριο της "εκκαθάρισης της γειτονιάς", ο αριθμός των πλανητών του Ηλιακού συστήματος θα μπορούσε να αυξηθεί, από οκτώ σε περισσότερους από πενήντα, με εκατοντάδες ακόμα πιθανούς.
thumb|left|Ο [[Πρωτέας (δορυφόρος)|Πρωτέας, ένας από τους δορυφόρους του Ποσειδώνα, έχει ακανόνιστο σχήμα παρόλο που είναι μεγαλύτερος σε σχέση με τον δορυφόρο Μίμα, ο οποίος είναι σφαιροειδής.]]
Υδροστατική Ισορροπία
Ο ορισμός της ΔΕΑ επιτάσσει και ότι οι πλανήτες πρέπει να έχουν αρκετή μάζα, ούτως ώστε η δύναμη της βαρύτητάς τους, να τους οδηγεί σε υδροστατική ισορροπία. Αυτό σημαίνει ότι το σχήμα τους, αν δεν είναι σφαιρικό, να είναι τουλάχιστον σφαιροειδές. Μέχρι μια ορισμένη τιμή μάζας, ένα αντικείμενο μπορεί να έχει ακανόνιστο σχήμα, αλλά για μεγαλύτερες τιμές, η βαρύτητα αρχίζει να έλκει το ίδιο το αντικείμενο προς το κέντρο της μάζας του, μέχρι το σχήμα του να γίνει σφαιρικό. Σε πολλά ευμεγέθη αντικείμενα στο Ηλιακό σύστημα δεν ισχύει η απόλυτη σφαιρικότητα, όπως στους πλανήτες Δία και Κρόνο, στους δορυφόρους Μίμα, Εγκέλαδο και Μιράντα και στον πλανήτη νάνο Χαουμέια, τα οποία έχουν σχήμα σφαιροειδές με πεπλατυσμένους πόλους ή ωοειδές. Αυτό οφείλεται στην ταχεία αυτοπεριστροφή τους ή σε παλιρροϊκές δυνάμεις.
Ωστόσο δεν υπάρχει κάποιο μέτρο, με βάση το οποίο, να μπορούμε να καθορίσουμε το αν ένα ουράνιο σώμα έχει υδροστατική ισορροπία. Όπως παρατηρεί ο Soter, σε ένα του άρθρο, "Πως μπορούμε να ποσοτικοποιήσουμε τον βαθμό στρογγυλότητας, που χαρακτηρίζει έναν πλανήτη; Είναι καθοριστικής σημασίας η μάζα, σε ένα τέτοιο σώμα, εάν το σχήμα του αποκλίνει από το σφαιροειδές σχήμα, κατά δέκα ή κατά ένα τοις εκατό; Η φύση δεν παρέχει σαφή διαχωρισμό μεταξύ στρογγυλού ή μη σχήματος. Έτσι κάθε χαρακτηρισμός αποτελεί αυθαίρετη επιλογή." Επιπλέον, το σημείο, στο οποίο η μάζα ενός αντικειμένου το μετατρέπει σε σφαίρα, ποικίλει ανάλογα με τη χημική σύστασή του. Αντικείμενα από πάγο, όπως ο Εγκέλαδος και η Μιράντα, υποτίθεται ότι "σφαιροποιούνται" ευκολότερα, σε σχέση με εκείνα που αποτελούνται από βράχο, όπως η Εστία και η Παλλάς. Η θερμική ενέργεια, λόγω βαρύτητας του ιδίου αντικειμένου, συγκρούσεων με ουράνια αντικείμενα, παλιρροϊκών δυνάμεων ή ραδιενέργειας, επηρεάζει το εάν ένα αντικείμενο θα γίνει σφαιρικό ή όχι. Για παράδειγμα, ο δορυφόρος από πάγο του Κρόνου, Μίμας, είναι σφαιροειδής, σε αντίθεση με τον μεγαλύτερο του Ποσειδώνα, τον Πρωτέα, ο οποίος είναι παρόμοιας σύστασης αλλά ακανόνιστου σχήματος.
Διπλοί πλανήτες και δορυφόροι
Ο ορισμός αποκλείει τους δορυφόρους από την κατηγορία των πλανητών νάνων, αν και δεν έχει καθοριστεί πλήρως ο όρος "δορυφόρος". Στην αρχική πρόταση, έγινε μια εξαίρεση για τον Πλούτωνα και τον μεγαλύτερο δορυφόρο του, τον Χάροντα, των οποίων το κέντρο βάρους, βρίσκεται έξω από τα δύο αυτά ουράνια σώματα. Αρχικά Πλούτωνας και Χάροντας είχαν κατηγοριοποιηθεί ως διπλός πλανήτης, καθώς βρίσκονται και οι δύο σε τροχιά γύρω από τον Ήλιο. Ωστόσο, τελικά ξεκαθαρίστηκε ότι ακόμα και αν έχουν παρόμοια μεγέθη, μόνο ο Πλούτωνας θα αποτελέσει πλανήτη νάνο.
Με τον ίδιο ορισμό, το σύστημα Γη-Σελήνη δεν αναγνωρίζεται επίσημα ως διπλός πλανήτης, παρόλο το μεγάλο σχετικά μέγεθος της Σελήνης και από τη στιγμή μάλιστα, που το κέντρο βάρους του συστήματος βρίσκεται εντός του όγκου της Γης. Καθώς η Σελήνη απομακρύνεται σταδιακά από τη Γη, το σύστημα Γη-Σελήνη μπορεί τελικά να γίνει διπλός πλανήτης, με βάση τον ορισμό του βαρύκεντρου. thumb|Διάγραμμα που απεικονίζει τις σχεδόν ταυτόσημες τροχιές, γύρω από τον Ήλιο, της [[Γης και της Σελήνης.]] Ωστόσο κάποιοι πρότειναν ότι η Σελήνη αξίζει να αποκληθεί πλανήτης. Το 1975 ο Ισαάκ Ασίμωφ παρατήρησε ότι η τροχιά της Σελήνης και της Γης συγχρονίζονται, κατά την περιστροφή τους γύρω από τον Ήλιο και ότι -κοιτάζοντας την εκλειπτική- η Σελήνη ποτέ δεν οπισθογυρίζει και ουσιαστικά περιστρέφεται γύρω από τον Ήλιο ξεχωριστά.
Επίσης πολλοί δορυφόροι, ακόμα και εκείνοι που δεν περιστρέφονται άμεσα γύρω από τον Ήλιο, συχνά έχουν κοινά χαρακτηριστικά με τους πλανήτες. Υπάρχουν δεκαεννέα στο Ηλιακό σύστημα που έχουν επιτύχει υδροστατική ισορροπία και θα μπορούσαν να θεωρηθούν πλανήτες, με βάση τα φυσικά χαρακτηριστικά τους. Οι δορυφόροι Γανυμήδης, του Δία και Τιτάνας, του Κρόνου, είναι μεγαλύτεροι σε μέγεθος από τον Ερμή, και ο δε Τιτάνας έχει ατμόσφαιρα παχύτερη από της Γης. Ο Γανυμήδης έχει μαγνητικό πεδίο. Δορυφόροι όπως η Ιώ και ο Τρίτων παρουσιάζουν προφανή και συνεχιζόμενη γεωλογική δραστηριότητα. Όπως τα άστρα που περιστρέφονται γύρω από άλλα άστρα, και τα οποία εξακολουθούν να ονομάζονται άστρα, έτσι κάποιοι αστρονόμοι υποστηρίζουν ότι αντικείμενα που περιστρέφονται γύρω από πλανήτες και έχουν κοινά χαρακτηριστικά με αυτούς, θα μπορούσαν να χαρακτηριστούν πλανήτες. Όντως ο Μάικλ Μπράουν στη λεπτομερή του ανάλυση επί του θέματος, ισχυρίζεται ότι :
"Είναι δύσκολο να υπάρξει συμφωνία, στο ότι μία τετρακοσίων χιλιομέτρων χιονόμπαλα μπορεί να θεωρηθεί πλανήτης, επειδή είναι ενδιαφέρουσα γεωλογικά, ενώ ένας δορυφόρος πέντε χιλιάδων χιλιομέτρων με συμπαγή ατμόσφαιρα, λίμνες μεθανίου και ισχυρές καταιγίδες (Τιτάνας), δεν μπορεί να μπει στην ίδια κατηγορία."
Εντούτοις, συνεχίζει λέγοντας, "Για τους περισσότερους ανθρώπους, η σκέψη ότι στρογγυλοί δορυφόροι (συμπεριλαμβανομένης της Σελήνης), μπορούν να ονομαστούν "πλανήτες", παραβιάζει την ιδέα του τι είναι πλανήτης."
Εξωηλιακοί πλανήτες και φαιοί νάνοι
Η ανακάλυψη από το 1992 και έπειτα, περισσότερων από 1.000 εξωηλιακών πλανητών, δηλαδή αντικειμένων σε μέγεθος πλανήτη σε τροχιά γύρω από άλλους αστέρες ή και ελεύθερα περιπλανώμενων τέτοιων σωμάτων που έχουν ίδια χαρακτηριστικά (που διαφέρουν από έναν καφέ νάνο), έχει διευρύνει τις συζητήσεις για το τι είναι πλανήτης. Πολλοί από αυτούς τους πλανήτες έχουν σημαντικό μέγεθος, προσεγγίζοντας τη μάζα μικρών αστέρων, ενώ αντίθετα πολλοί φαιοί νάνοι, που ανακαλύφθηκαν πρόσφατα, είναι πολύ μικροί για να θεωρηθούν πλανήτες. thumb|left|Ο φαιός νάνος [[Gliese 229B, σε τροχιά γύρω από τον αστέρα του.]]
Το κύριο χαρακτηριστικό ενός αστέρα, είναι η ικανότητα ενός αντικειμένου να μπορεί να πραγματοποιεί στον πυρήνα του σύντηξη υδρογόνου. Ωστόσο, στην περίπτωση των φαιών νάνων, υπάρχει μια έντονη αμφισβήτηση. Ενώ είναι πολύ μικροί για να ξεκινήσει μια παρατεταμένη σύντηξη υδρογόνου, έχουν την ικανότητα σύντηξης δευτερίου. Βέβαια λόγω της σχετικής σπανιότητα του ισοτόπου αυτού, η διαδικασία αυτή διαρκεί για ένα πολύ μικρό κλάσμα της ζωής του αντικειμένου και έτσι, στους περισσότερους φαιούς νάνους έχει σταματήσει η σύντηξη πολύ πριν την ανακάλυψή τους. Δυαδικοί αστέρες και άλλοι σχηματισμοί πολλών αστέρων εντοπίζονται συχνά και πολλοί φαιοί αστέρες βρίσκονται σε τροχιά γύρω από άλλα άστρα. Ως εκ τούτου, αφού δεν παράγουν ενέργεια μέσω σύντηξης, μπορούν να χαρακτηριστούν πλανήτες. Πράγματι, ο αστρονόμος Adam Burrows του Πανεπιστημίου της Αριζόνα, ισχυρίζεται ότι, "από θεωρητική σκοπιά, οσοδήποτε διαφορετικές μορφές κι αν παρουσιάζουν, οι εξωηλιακοί πλανήτες γίγαντες και οι φαιοί νάνοι είναι ουσιαστικά ίδιοι". Ο Burrows επίσης ισχυρίζεται ότι αστρικά απομεινάρια όπως οι λευκοί νάνοι, δεν θα πρέπει να θεωρούνται αστέρες, μία άποψη η οποία θα μπορούσε να σημαίνει ότι ένας λευκός νάνος σε τροχιά, όπως ο Σείριος Β, θα μπορούσε να θεωρηθεί πλανήτης. Εντούτοις, αυτήν τη στιγμή οι αστρονόμοι συμφωνούν στο ότι οποιοδήποτε αντικείμενο με μάζα αρκετά μεγάλη, ώστε να έχει τη δυνατότητα να συντηρεί ατομική σύντηξη κατά τη διάρκειας της ζωής του, θα μπορούσε να θεωρηθεί αστέρας.
Η σύγχυση δεν τελειώνει με τους φαιούς νάνους. Η Maria Rosa Zapatario-Osorio και άλλοι, έχουν ανακαλύψει πολλά αντικείμενα σε νεανικά αστρικά συμπλέγματα, με μάζες μικρότερες από αυτήν που απαιτείται, για να συντηρηθεί σύντηξη κάθε είδους (σύμφωνα με υπολογισμούς, για να συντηρηθεί η σύντηξη, θα πρέπει τα αντικείμενα αυτά να έχουν μάζα, που να αντιστοιχεί περίπου σε 13 φορές τη μάζα του Δία). Αυτά τα αντικείμενα ονομάζονται "περιπλανώμενοι πλανήτες" διότι σύμφωνα με σύγχρονες θεωρίες για τη δημιουργία του Ηλιακού συστήματος, πλανήτες μπορεί να απομακρύνθηκαν από τα αστρικά τους συστήματα, εάν οι τροχιές τους γίνουν ασταθείς.
thumb|Ο μοναχικός [[Cha 110913-773444 (στο μέσον), ένας πιθανός υποφαιός νάνος, σε αναλογία με τον Ήλιο (αριστερά) και τον Δία (δεξιά).]] Εντούτοις, είναι επίσης δυνατόν, αυτοί οι περιπλανώμενοι πλανήτες να έχουν δημιουργηθεί με τον ίδιο τρόπο όπως οι αστέρες. Η διαφορά στη μάζα μεταξύ ενός αστέρα χαμηλής μάζας και ενός μεγάλου αέριου γίγατα δεν είναι ξεκάθαρη. Εκτός από το μέγεθος και τη σχετική θερμοκρασία, οι διαφορές μεταξύ ενός αέριου γίγαντα, όπως του Δία και του Ήλιου, είναι ελάχιστες. Και τα δύο ουράνια σώματα έχουν παρόμοια σύνθεση: υδρογόνο και ήλιο, με ίχνη από βαρύτερα χημικά στοιχεία στις ατμόσφαιρές τους. Η γενικά αποδεκτή διαφορά μεταξύ τους είναι εκείνη του σχηματισμού τους: οι αστέρες λέγεται ότι σχηματίστηκαν από "πάνω προς τα κάτω", δηλαδή από τα αέρια, σε ένα νεφέλωμα, καθώς υπόκεινται σε βαρυτική κατάρρευση και επομένως αποτελούνται σχεδόν εξ ολοκλήρου από υδρογόνο και ήλιο. Αντίθετα οι πλανήτες λέγεται ότι σχηματίστηκαν από "κάτω προς τα πάνω", δηλαδή από την επικάθιση σκόνης και αερίων, και περιστροφής τους γύρω από έναν νεαρό αστέρα. Έτσι οι πλανήτες έχουν πυρήνες από πυριτικά άλατα ή πάγο. Προς το παρόν, δεν είναι βέβαιο αν οι αέριοι γίγαντες έχουν όντως τέτοιους πυρήνες - αν και η αποστολή Juno θα μπορούσε να επιλύσει το ζήτημα. Αν είναι πιθανό οι αέριοι γίγαντες να σχηματίστηκαν όπως ο αστέρες, τότε ανακύπτει το ερώτημα αν ένα τέτοιο αντικείμενο μπορεί να θεωρηθεί ως αστέρας χαμηλής μάζας σε τροχιά, παρά πλανήτης.
Το 2003, η ΔΕΑ έκανε μια επίσημη δήλωση, που καθορίζει από τι αποτελούνται ένας εξωηλιακός πλανήτης και ένας αστέρας σε τροχιά. Μέχρι σήμερα, παραμένει η μόνη επίσημη απόφασή της επί του θέματος. Η επιτροπή του 2006, δεν επιχείρησε να αλλάξει τη δήλωση αυτή ή να την ενσωματώσει στους υπάρχοντες ορισμούς των δύο αυτών αντικειμένων, υποστηρίζοντας ότι το ζήτημα του ορισμού της λέξεως "πλανήτης" είναι ήδη δύσκολο να επιλυθεί, χωρίς να ληφθούν υπόψη οι εξωηλιακοί πλανήτες.
left|thumb|upright|Το CHXR 73 b, ένα αντικείμενο που βρίσκεται στο όριο μεταξύ πλανήτη και φαιού νάνου. Για να ορίσουμε τη λέξη πλανήτης, χρησιμοποιήσαμε το φαινόμενο της εκκαθάρισης της γειτονιάς του. Όμως, ο ορισμός αυτός δημιουργεί ασάφεια, διότι λαμβάνει υπόψη του μόνο τη θέση, αντί για το πώς σχηματίστηκε ή από τι συντίθεται, που είναι δυο κύρια χαρακτηριστικά των πλανητών. Ένα περιπλανώμενο αντικείμενο, με μάζα μικρότερη από 13 φορές τη μάζα του Δία, είναι ένας "υποφαιός νάνος", ενώ ένα άλλο αντικείμενο, σε τροχιά γύρω από έναν αστέρα, είναι πλανήτης, ακόμα και αν, με κάθε άποψη, τα δύο αυτά αντικείμενα είναι πανομοιότυπα.
Έγινε επισήμανση ξανά, τον Σεπτέμβριο του 2006, όταν το Διαστημικό τηλεσκόπιο Χαμπλ φωτογράφησε το CHXR 73 b (αριστερά), ένα αντικείμενο που περιστρέφεται γύρω από έναν αστέρα. Η μεταξύ τους απόσταση είναι περίπου 200 α.μ. (αστρονομική μονάδα). Με μάζα ίση με 12 φορές τη μάζα του Δία, το CHXR 73 b βρίσκεται κάτω από το όριο των 13, ώστε να μπορεί να συντηρεί σύντηξη δευτερίου, και επομένως αποτελεί τεχνικά πλανήτη. Ωστόσο, η τεράστια απόστασή του από τον αστέρα του, δείχνει ότι το CHXR 73 b δεν θα μπορούσε να σχηματισθεί μέσα στον πρωτοπλανητικό δίσκο του αστέρα, και επομένως θα πρέπει να σχηματίστηκε όπως τα κοινά αστέρια, από βαρυτική κατάρρευση.
Το 2012, ο Philippe Delorme, του Institute of Planetology and Astrophysics της Γκρενόμπλ στη Γαλλία, ανακοίνωσε την ανακάλυψη του CFBDSIR 2149-0403. Το αντικείμενο αυτό είναι ανεξάρτητα κινούμενο, με μάζα 4 έως 7 φορές τη μάζα του Δία, που πιθανώς αποτελεί μέρος του κινούμενου σμήνους αστέρων AB Doradus και απέχει από τη Γη, λιγότερο από 100 έτη φωτός. Παρόλο που έχει ίδια τιμή φάσματος με φαιό νάνο φασματικής τάξης Τ, ο Delorme θεωρεί ότι μπορεί να είναι πλανήτης.
Το 2010, οι Burrows, David S. Spiegel και John A. Milsom εξέδωσαν μια εργασία, με την οποία αμφισβήτησαν το κριτήριο της μάζας του Δία, δείχνοντας ότι ένας φαιός νάνος με μεταλλικότητα, τρεις φορές εκείνης του Ήλιου, θα μπορούσε να συντήξει δευτέριο, αν και η μάζα του είναι 11 φορές η μάζα του Δία.
Σημειώσεις
<li>Ορίζεται ως η περιοχή στην οποία βρίσκονται δύο σώματα, των οποίων οι τροχιές διασταυρώνονται σε ένα συγκεκριμένο σημείο μακριά από τον Ήλιο, εάν οι περίοδοι των τροχιών τους διαφέρουν λιγότερο από μία τάξη μεγέθους. </li> <li>Το 2002, σε συνεργασία με τον ειδικό στη Δυναμική Harold Levison, ο Stern έγραψε, "Ορίζουμε έναν überplanet, ως ένα πλανητικό σώμα, σε τροχιά γύρω από έναν αστέρα, που είναι δυναμικά σημαντικός, έτσι ώστε να έχει κάνει εκκαθάριση της γειτονιάς του...Και ορίζουμε τον unterplanet, ως έναν πλανήτη που δεν μπόρεσε να κάνει εκκαθάριση," και λίγο παρακάτω, "το Ηλιακό μας σύστημα ξεκάθαρα περιέχει 8 πλανήτες τύπου überplanet και έναν πολύ μεγαλύτερο αριθμό πλανητών τύπου unterplanet, οι μεγαλύτεροι των οποίων είναι ο Πλούτωνας και η Δήμητρα." Καθώς αυτό φαίνεται ότι έρχεται σε σύγκρουση με την άποψή του, ο Stern σημειώνει σε μια του συνέντευξη στο Smithsonian Air and Space, ότι σε αντίθεση με του ορισμό της ΔΕΑ, ο δικός του ορισμός, ακόμα επιτρέπει στους πλανήτες τύπου unterplanet, να είναι πλανήτες: "Νομίζω ότι από δυναμικής άποψης, υπάρχουν πλανήτες που πραγματικά έχουν σημασία στην αρχιτεκτονική του Ηλιακού συστήματος, και άλλοι που δεν έχουν. Είναι και οι δύο πλανήτες. Όπως μπορούμε να έχουμε υγρούς και στεγνούς πλανήτες ή ζωοφόρους και μη, μπορούμε να έχουμε δυναμικά σημαντικούς και μη σημαντικούς πλανήτες." </li> <li>Η πυκνότητα ενός αντικειμένου καθορίζει τη σύνθεσή του. Όσο μικρότερη είναι η πυκνότητά του, τόσο μεγαλύτερο το ποσοστό πάγου, και τόσο μικρότερο το ποσοστό πέτρας. Τα πυκνότερα αντικείμενα, όπως η Εστία και Ήρα, αποτελούνται σχεδόν εξ ολοκλήρου από πέτρα και πολύ λίγο από πάγο, και έχουν πυκνότητα παρόμοια με της Σελήνης. Τα αραιότερα, όπως ο Πρωτέας και ο Εγκέλαδος, αποτελούνται κυρίως από πάγο. </li></ol>
Βιβλιογραφία και εξωτερικοί σύνδεσμοι
Κατηγορία:Πλανήτες Κατηγορία:Ιστορία της αστρονομίας Κατηγορία:Πλανητική Επιστήμη
Στρέμεν
Η Στρέμεν είναι μια πόλη στη Νορβηγία. Απέχει 20 χιλιόμετρα από το Όσλο. Έχει 11410 κατοίκους με βάση την απογραφή του 2013. Στην πόλη βρίσκεται ένα από τα μεγαλύτερα εμπορικά κέντρα της χώρας, το Strømmen Storsente.
Κατηγορία:Πόλεις της Νορβηγίας
Εδβίγη της Έσσης-Κάσσελ
Η Χέντβιχ, γερμ.: Hedwig von Hessen-Kassel (30 Ιουνίου 1569 στο Κάσσελ · 7 Ιουλίου 1644 στο Χάγκεν) από τον Οίκο της Έσσης ήταν κόρη του λάντγκραβου της Έσσης-Κάσσελ και με τον γάμο της έγινε κόμισσα του Σάουμπουργκ.
Βιογραφία
Ήταν κόρη του Γουλιέλμου Δ΄ λαντγκράβου της Έσσης-Κάσσελ (1532-1592) από τον γάμο του με τη Σαβίνα (1549-1581), κόρη του Χριστοφόρου δούκα της Βυρτεμβέργης.
Παντρεύτηκε στις 11 Σεπτεμβρίου 1597 στο κάστρο Βίλχελμσμπουργκ στο Σμάλκαλντεν τον Eρνέστο κόμη του Σάουμπουργκ (1569-1622). Όταν η Χέντβιχ μνηστεύθηκε το 1593, ο αδελφός της Mαυρίκιος είχε θέσει ως προϋπόθεση ότι ο Eρνέστος θα μοιραζόταν τη διακυβέρνηση του Σάουμπουργκ με τον αδελφό του Aδόλφο ΙΑ΄. Το 1559 το Σάουμπουργκ διαιρέθηκε με τη Συνθήκη του Mίντεν και ο Eρνέστος έλαβε το Κάτω Σάουμπουργκ, αποτελούμενο από τις περιοχές Ζάχσενχαγκεν, Χάγκενμπουργκ και Μπόκελοχ.
Η Χέντβιχ και ο Eρνέστος ζούσαν αρχικά στο διαθέσιμο κάστρο στο Ζάχσενχαγκεν και το επέκτειναν σε ένα ανάκτορο. Ο Eρνέστος μετακόμισε αργότερα την έδρα της κυβέρνησής του στο Μπύκεμπουργκ. Ο Ερνέστος απεβίωσε το 1627. Η Χέντβιχ κατασκεύασε ένα Πριγκιπικό Μαυσωλείο στην εκκλησία Σανκτ Μάρτινι στο Στάτχαγκεν.
Ο γάμος τους παρέμεινε άτεκνος. Η Χέντβιχ έλαβε την πόλη και την περιοχή του Στάτχαγκεν ως ιδιοκτησία χηρείας της (wittum). Είχε ένα ομόλογο 100 τάλερ χωρίς τόκο. Έδωσε στον ανιψιό της Γουλιέλμο Ε΄ ένα ετήσιο εισόδημα και αργότερα κληρονόμησε το ομόλογό της και όλα τα δικαιώματά της στο νομό Σάουμπουργκ στη χήρα του Aμαλία-Ελισάβετ, την οποία διόρισε επίσης εκτελέστρια της τελευταίας διαθήκης της.
Η Χέντιχ απεβίωσε το 1644 και τάφηκε στο Πριγκιπικό Μαυσωλείο στην εκκλησία του Σανκτ Μάρτινι στο Στάτχαγκεν, δίπλα στον σύζυγό της. Ένα επίγραμμα επάνω από τον τάφο της αναφέρει: Δεν υπάρχει πιο ιερή απόφαση, από το να μεταβιβάσουμε στους ζωντανούς, εκείνα που μας είχαν ανατεθεί και να τα φυλάξουν, όταν χρειαστεί.
Οικογένεια
Παντρεύτηκε το 1597 τον Eρνέστο κόμη του Σάουμπουργκ. Δεν απέκτησαν απογόνους.
Παραπομπές σε πηγές
Κατηγορία:Γερμανίδες κόμισσες Κατηγορία:Οίκος της Έσσης
Λιουντμίλα Νάρουσοβα
Η Λιουντμίλα Μπορίσοβνα Νάρουσοβα (Людмила Борисовна Нарусова, γενν. 2 Μαΐου 1951, Μπριάνσκ, ΡΣΟΣΔ, ΕΣΣΔ) είναι Ρωσίδα πολιτικός, μέλος του Ομοσπονδιακού Συμβουλίου της Ρωσίας, εκπροσωπώντας την Τιβά. Από το 2010 έως το 2012, εκπροσώπησε το Όμπλαστ του Μπριάνσκ στο Ομοσπονδιακό Συμβούλιο της Ρωσίας.
Πρόωρη ζωή, εκπαίδευση και πρώιμη καριέρα
Η Νάρουσοβα γεννήθηκε στο Μπριανσκ της Ρωσικής ΣΟΣΔ, κόρη της Ρωσίδας Βαλεντίνα Βλαντίμιροβνα Χλεμποσόλοβα και του Εβραίου Μπορίς Μοϊσέγιεβιτς Νάρουσοφ (γενν. Ναρουσόβιτς), διοικητή του Κόκκινου Στρατού και υπολοχαγού της Κομσομόλ, ο οποίος αργότερα διορίστηκε Διευθυντής της Σχολής Κωφών του Μπριάνσκ. Το 1969-1974 σπούδασε ιστορία στο Κρατικό Πανεπιστήμιο του Λένινγκραντ. Στη συνέχεια, το 1977-1980, σπούδασε ιστορία στο μεταπτυχιακό σχολείο του Ινστιτούτου Ιστορίας της Ακαδημίας Επιστημών της Σοβιετικής Ένωσης και εργάστηκε στο Κρατικό Πανεπιστήμιο του Λένινγκραντ. Το 1980 παντρεύτηκε τον Ανατόλι Σομπτσάκ. Μετά την απόκτηση διδακτορικού στην Ιστορία, δίδαξε ιστορία στην Ακαδημία Πολιτισμού της Αγίας Πετρούπολης.
Πολιτική καριέρα
Η Νάρουσοβα μπήκε στη ρωσική πολιτική όταν εξελέγη στην Κρατική Δούμα το 1995. Ήταν μέλος του κόμματος «Το σπίτι μας είναι η Ρωσία» μέχρι το 2006. Από το 2000, η Νάρουσοβα έγινε παρουσιαστής της τηλεοπτικής εκπομπής "Ελευθερία του λόγου" στο παράρτημα της RTR στην Αγία Πετρούπολη.
Τον Οκτώβριο του 2002, εξελέγη μέλος του Ομοσπονδιακού Συμβουλίου της Ρωσίας από τη Δημοκρατία της Τιβά. Από το 2010, η Νάρουσοβα υπηρέτησε ως γερουσιαστής από το Όμπλαστ του Μπριάνσκ, αλλά απολύθηκε από τον Νικολάι Ντιόμιν, πρώην κυβερνήτη του Όμπλαστ. Το 2016 έγινε μέλος του Ομοσπονδιακού Συμβουλίου της Ρωσίας από τη Δημοκρατία της Τιβά για νέα θητεία.
Το 2013, η Νάρουσοβα αποβλήθηκε από το κόμμα Δίκαιη Ρωσία. Ωστόσο, αργότερα ισχυρίστηκε ότι δεν ήταν ποτέ επίσημα μέλος κάποιου κόμματος.
Κριτική για την εισβολή στην Ουκρανία
Σε απάντηση στη ρωσική εισβολή στην Ουκρανία το 2022, η Νάρουσοβα στις 27 Φεβρουαρίου δήλωσε σε τηλεοπτική συνέντευξη: «Δεν ταυτίζομαι με εκείνους τους εκπροσώπους του κράτους που μιλούν υπέρ του πολέμου. Νομίζω ότι οι ίδιοι δεν ξέρουν τι κάνουν. Ακολουθούν εντολές χωρίς να το σκέφτονται». Δήλωσε επίσης ότι οι Ρώσοι στρατιώτες στην Ουκρανία κείτονταν «άθαφτοι· άγρια, αδέσποτα σκυλιά ροκανίζουν πτώματα που σε ορισμένες περιπτώσεις δεν μπορούν να αναγνωριστούν επειδή έχουν καεί». Στις 4 Μαρτίου, η Νάρουσοβα μίλησε ζωντανά στο Ομοσπονδιακό Συμβούλιο για τις βαριές απώλειες που υπέστησαν οι ρωσικές δυνάμεις στην Ουκρανία. Ισχυρίστηκε ότι γνώριζε για μια ρωσική εταιρεία στρατευσίμων 100 ατόμων από την οποία «μόνο τέσσερις έμειναν ζωντανοί» όταν η μονάδα αποσύρθηκε.
Οικογένεια
σύνδεσμος=//upload.wikimedia.org/wikipedia/commons/thumb/7/7c/Vladimir_Putin_24_February_2000-2.jpg/220px-Vladimir_Putin_24_February_2000-2.jpg|μικρογραφία| Η Λιουντμίλα Νάρουσοβα, ο [[Βλαντίμιρ Πούτιν και η Ξένια Σομπτσάκ στην κηδεία του Ανατόλι Σομπτσάκ]] Η Νάρουσοβα είναι η χήρα του Ανατόλι Σομπτσάκ (1937-2000), ο οποίος ήταν εξέχων Ρώσος πολιτικός, μέντορας και δάσκαλος τόσο του Βλαντίμιρ Πούτιν όσο και του Ντμίτρι Μεντβέντεφ. Είναι επίσης η μητέρα της Ξένια Σομπτσάκ (γενν. 1981), η οποία είναι ευρέως γνωστή στη Ρωσία ως παρουσιαστής στο Dom-2 και σε άλλες τηλεοπτικές εκπομπές.
Εξωτερικοί σύνδεσμοι
Κατηγορία:Ρωσίδες πολιτικοί
Beriev A-40
Το Beriev A-40 Albatros (Κωδική Ονομασία NATO: "Mermaid") είναι αμφίβιο αεροσκάφος ναυτικής συνεργασίας, Ρωσικής σχεδίασης και κατασκευής. Χρησιμοποιεί δύο κινητήρες τζέτ, τοποθετημένους ψηλά στην άτρακτο, στο σημείο όπου η άτρακτος ενώνεται με τις πτέρυγες για να προστατευθούν από την εισροή υδάτων κατά τη διάρκεια της απο-προσθαλάσσωσης. Χαρακτηριστικό του αεροσκάφους είναι οι δυεδρικές πτέρυγές του, στις άκρες των οποίων φέρει πλωτήρες εξισορόπησης αναρτημένους σε κοντούς πυλώνες.
Τομ Υψηλάντης
Ο Τομ Υψηλάντης (αγγλικά: Thomas John Ypsilantis, Σολτ Λέικ Σίτυ, 24 Ιουνίου, 1928 - 16 Αυγούστου 2000) ήταν ελληνοαμερικανός φυσικός.
Beriev A-40
Η πρώτη πτήση του αεροσκάφους ήταν απρόοπτη, όταν κατά την διάρκεια δοκιμής τροχοδρόμησης με μεγάλη ταχύτητα το αεροσκάφος πήρε ύψος και βγήκε από τα όρια του του διαδρόμου, με αποτέλεσμα το πλήρωμα να αναγκαστεί να συνεχίσει την απογείωση. Η πτήση και η προσγείωση ολοκληρώθηκαν χωρίς κανένα άλλο απρόοπτο, το πλήρωμα όμως καθαιρέθηκε από τα καθήκοντά του παρόλο που κατάφεραν να σώσουν το αεροσκάφος.
Πύθης
Στην ελληνική μυθολογία με το όνομα Πύθης είναι γνωστός ένας από τους γιους του Δελφού και της Νύμφης Κασταλίας. Αδελφός του Πύθη ήταν ο Καστάλιος και αδελφή του η Φημονόη. Ο Πύθης, που αναφέρεται μόνο σε μία παράδοση, είχε διατελέσει βασιλιάς στους Δελφούς και για τον λόγο αυτό η πόλη των Δελφών ονομάσθηκε και Πυθώ.
Beriev A-40
Έκδοση του A-40 αποτελεί και το Be-42, με διαμόρφωση έρευνας και διάσωσης.
Πύθης
Πηγές
Πυθης Κατηγορία:Βασιλείς της ελληνικής μυθολογίας
Τομ Υψηλάντης
Επιστημονικό έργο
Έγινε γνωστός για την ανακάλυψη του αντιπρωτονίου το 1955 μαζί με τον Σεγκρέ, τον Κλάιντ Βίγκαντ (Clyde Wiegand), τον Εντ Λόφγκρεν και τον Όουεν Τσάμπερλεν (Owen Chamberlain). Αν και συμμετείχε στην ομάδα ανακάλυψης ούτε ο Βίγκαντ ούτε ο Υψηλάντης βραβεύτηκαν με το Νόμπελ Φυσικής που δόθηκε το 1959 στους Τσάμπερλεν και Σεγκρέ.
Το κύριο πεδίο εργασίας του ήταν η σωματιδιακή φυσική και συγκεκριμένα η κατασκευή ανιχνευτών σωματιδίων και κυρίως νετρίνων. Συνεργάστηκε στενά με το CERN.
Beriev A-40
Χρήστες
🇷🇺
Τομ Υψηλάντης
Παραμονή στην Ελλάδα
Το 1963, ύστερα από πρόσκληση του Θεμιστοκλή Κανελλόπουλου, και αφού έλαβε άδεια από το πανεπιστήμιο του Μπερκλει, εγκαταστάθηκε στην Αθήνα προκειμένου να συνδράμει στις προσπάθειες οργάνωσης του Εθνικού Κέντρου Έρευνας Φυσικών Επιστημών «Δημόκριτος» παραμένοντας στην Ελλάδα μέχρι το 1966. Η παρουσία του στον «Δημόκριτο» προσέδωσε κύρος στο Εθνικό Κέντρο ενώ υπήρξε και καθοριστική για την έγκριση κονδυλίων για την αγορά ηλεκτρονικού υπολογιστή και επιταχυντή. Προκειμένου να αντιμετωπίσει τις γραφειοκρατικές δυσκολίες που συνάντησε πλήρωνε από τον μισθό του και εν αγνοία των άμεσα ενδιαφερομένων ειδικευόμενες γραμματείς που είχαν μετεκπαιδευτεί στο CERN.
Beriev A-40
Εξωτερικοί σύνδεσμοι
A A Κατηγορία:Αεριωθούμενα στρατιωτικά αεροσκάφη A-40
Τομ Υψηλάντης
Παραπομπές
Κατηγορία:Οικογένεια Υψηλάντη
Κωνσταντίνος Λάσκαρης
Ο Κωνσταντίνος Λάσκαρης, του Γεωργίου (1918-1989), ήταν Έλληνας δικηγόρος και πολιτικός που χρημάτισε και υπουργός.
Βιογραφία
Γεννήθηκε στην Αθήνα στις 21 Μαΐου 1918. Ο πατέρας του, Γεώργιος, ήταν ιδρυτικό μέλος της ΓΣΕΕ. Σπούδασε νομικά στο Πανεπιστήμιο Αθηνών από το οποίο και αποφοίτησε το 1940. Στη διάρκεια της κατοχής που ακολούθησε εντάχθηκε στη βρετανική ομάδα δολιοφθορών. Μετά τη σύλληψή του όμως κατάφερε να δραπετεύσει και να καταφύγει στη Μέση Ανατολή όπου και υπηρέτησε ως υπαξιωματικός στις εκεί ελληνικές ένοπλες δυνάμεις με τις οποίες και επέστρεψε στην Ελλάδα μετά την απελευθέρωση.
Ήταν δικηγόρος παρ' Αρείω Πάγω. Στη δεκαετία του 1950 φέρεται ν΄ ασχολήθηκε με την εργατική νομοθεσία και το εργατικό κίνημα χωρίς να έχει καταγραφεί κάποια ιδιαίτερη δράση. Το 1963 εντοπίζεται ως καθηγητής εργατικού δικαίου και οργάνωσης στη Σχολή Επιμόρφωσης Ανωτέρων Αξιωματικών της τότε Ελληνικής Βασιλικής Χωροφυλακής, θέση που διατήρησε μέχρι το 1967. Λίγες ημέρες μετά την εγκαθίδρυση της δικτατορίας στην Ελλάδα, τον Απρίλιο του 1967, ίδρυσε μαζί με άλλους εργατική οργάνωση "Δημοκρατικό Εργατικό Κίνημα Ελλάδας", συσπειρώνοντας συνδικαλιστές του δεξιού και του κεντρώου χώρου, με σκοπό να συμβάλει στην αποκατάσταση της δημοκρατίας. Με τον τρόπο αυτό πέτυχε να απομονώσει τη χούντα σε συνδικαλιστικό επίπεδο (Διεθνής Ελευθέρων Συνδικάτων, Διεθνές Γραφείο Εργασίας) κλπ.
Πολιτική σταδιοδρομία
Στα τέλη του Ιουλίου του 1974, όταν συγκλήθηκε από τον νεοδιορισμένο πρωθυπουργό Κ. Καραμανλή η λεγόμενη Κυβέρνηση Εθνικής Ενότητας 1974 ο Κ. Λάσκαρης διορίστηκε απευθείας υπουργός Απασχολήσεως. Στη συνέχεια στις εκλογές που ακολούθησαν εξελέγη βουλευτής Β΄ Περιφέρειας Αθηνών με το κόμμα της ΝΔ όπου και ανέλαβε στη Κυβέρνηση Κωνσταντίνου Γ. Καραμανλή 1974 και πάλι υπουργός Απασχόλησης (21.11.1974 - 28.11.1977).
Στις εκλογές του 1977 επανεξελέγη βουλευτής στην ίδια εκλογική περιφέρεια, όπου και συνέχισε έκτοτε να εκλέγεται, αναλαμβάνοντας υπουργός Εργασίας στη Κυβέρνηση Κωνσταντίνου Γ. Καραμανλή 1977 (28.11.1977 - 10.5.1980). Θέση που διατήρησε επίσης στη Κυβέρνηση Γεωργίου Ράλλη 1980 (10.5.1980 - 21.10.1981). Σημειώνεται ότι σε όλες τις παραπάνω υπουργοποιήσεις του έτυχε χωρίς διορισμό αναπληρωτή υπουργό ή υφυπουργό.
Ο Κ. Λάσκαρης είχε κάνει αρκετές μελέτες σε θέματα εργατοοικονομικής πολιτικής. Πραγματοποίησε πολλές επισκέψεις κατόπιν πρόσκλησης του αμερικανικού και βρετανικού υπουργείου Εξωτερικών της γιουγκοσλαβικής κυβέρνησης αλλά και του ΝΑΤΟ και της ΕΟΚ, στις ΗΠΑ, Μ. Βρετανία, Γαλλία, Γιουγκοσλαβία και Βέλγιο. Είχε διατελέσει επί εννέα χρόνια σύμβουλος του ΟΟΣΑ στο Παρίσι και επί τρία χρόνια μέλος της Εκτελεστικής Επιτροπής του Εργατικού Συμβουλίου της ΕΟΚ. Υπήρξε ιδρυτικό μέλος του Ελληνικού Συλλόγου του ΝΑΤΟ καθώς και του Ευρωπαϊκού Κινήματος, αρχηγός της ελληνικής αντιπροσωπείας στις παγκόσμιες διασκέψεις της Διεθνούς Οργάνωσης Εργασίας (1975, 1976 και 1977), καθώς και αντιπρόεδρος της διάσκεψης των υπουργών Εργασίας των κρατών μελών του ΟΟΣΑ στη σύνοδο του 1976. Ο Κ. Λάσκαρης μιλούσε επίσης αγγλικά και γαλλικά και ήταν μόνιμος κάτοικος Αθηνών.
Θάνατος
Τα τελευταία χρόνια της ζωής του έπασχε από καρκίνο του πνεύμονα. Ο Λάσκαρης πέθανε εν ενεργεία στις 20 Μαρτίου 1989, λίγο πριν διεξαχθούν οι εκλογές του Ιουνίου του 1989. Τάφηκε στο Πρώτο Νεκροταφείο Αθηνών. Αντικαταστάθηκε από τον Γεώργιο Βολουδάκη στην έδρα του στη Β΄ Αθηνών.
Πηγές
Κατηγορία:Έλληνες υπουργοί Απασχολήσεως Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές Β΄ Αθηνών
Η Αγκοστίνα Σεγκατόρι Καθισμένη στο Καφέ ντυ Ταμπουρέν
Το έργο Η Αγκοστίνα Σεγκατόρι Καθισμένη στο Καφέ ντυ Ταμπουρέν ζωγραφίστηκε από τον Βίνσεντ βαν Γκογκ το 1887. Η Αγκοστίνα Σεγκατόρι ήταν ιδιοκτήτρια του Καφέ ντυ Ταμπουρέν, με την οποία ο Βαν Γκογκ σχετιζόταν στενά. Το καφενείο ήταν σημείο συνάντησης για τους Παρισινούς καλλιτέχνες και ένα μέρος όπου η δουλειά τους παρουσιαζόταν. Ο Βαν Γκογκ, μη μπορώντας να πληρώσει σε μετρητά τα γεύματά του, αντάλλασσε πίνακες για το τίμημά τους. Οι πίνακες κοσμούσαν το εστιατόριο. Επίσης είχε παρουσιάσει μια ειδική έκθεση των ιαπωνικών εκτυπώσεών του στο καφέ. Η σχέση του με την Αγκοστίνα και το καφέ τελείωσαν άδοξα όταν αυτή χρεοκόπησε και οι πίνακες του Βαν Γκογκ κατασχέθηκαν από τους πιστωτές. Αυτός ο πίνακας ωστόσο, καταδεικνύει μια καλλιτεχνική ανακάλυψη που κορυφώθηκε με το μοναδικό, δημιουργικό ύφος του που δεν ήταν κοντά στα όρια να γίνει κατανοητό.
Ο Βαν Γκογκ στο Παρίσι
Το 1886, ο Βαν Γκογκ έφυγε για πάντα από την Ολλανδία. Μετακόμισε στο Παρίσι για να μείνει με τον αδελφό του Τέο, έναν Παρισινό έμπορο τέχνης. Ο Βίνσεντ έφτασε στο Παρίσι ως ένας συνεσταλμένος και μελαγχολικός άντρας. Αν και η προσωπικότητά του δεν θα άλλαζε ποτέ, εξελίχθηκε καλλιτεχνικά σε αυτό που θα περιέγραφε ένας κριτικός "πουλί που κελαηδάει". Έχοντας επηρεαστεί από τους μεγάλους δασκάλους της Ολλανδίας, ο ερχομός του στο Παρίσι σηματοδότησε την έκθεσή του στους Ιμπρεσιονιστές, συμβολιστές, πουαντιγιστές και την ιαπωνική τέχνη. Ο κύκλος των φίλων του περιελάμβανε τον Καμίλ Πισαρό, Τουλούζ Λωτρέκ, Πωλ Γκωγκέν, Εμίλ Μπερνάρντ, Πωλ Σινιάκ και άλλους. Τα έργα των Ιαπώνων τυπογράφων Hiroshige και Hokusai επηρέασαν σε μεγάλο βαθμό τον Βαν Γκογκ, τόσο για το θέμα όσο και για το ύφος των επίπεδων χρωματικών μοτίβων χωρίς σκιά. Τα δύο χρόνια από το 1886 μέχρι το 1888, τα πέρασε δουλεύοντας στο Παρίσι εξερευνώντας τα διάφορα είδη ζωγραφικής και δημιουργώντας το μοναδικό δικό του ύφος.
Ο πίνακας
Στον πίνακα η Αγκοστίνα, μια γυναίκα στα σαράντα της, καπνίζει ένα τσιγάρο ενώ πίνει το δεύτερο ποτήρι μπύρας κάτι που αποδεικνύεται από τα δύο πιατάκια κάτω από την κούπα της μπύρας της. Στη συμπεριφορά και το στυλ, όπως τα ρούχα, το μακιγιάζ και το χτένισμά της, είναι μια σύγχρονη γυναίκα. Φοράει ένα μοντέρνο καπέλο. Σύμφωνα με το στυλ της εποχής, το παλτό της έχει διαφορετικό σχέδιο από το φόρεμά της. Μια ομπρέλα υπάρχει σε ένα από τα καθίσματα δίπλα της.
Ο Βαν Γκογκ χρησιμοποίησε ως θέμα μια γυναίκα που κάθεται σε ένα μικρό τραπέζι, το οποίο εισήχθη από τους ιμπρεσιονιστές, όπως ο Εντγκάρ Ντεγκά και ο Εντουάρ Μανέ. Το τραπέζι και το σκαμπό ήταν σε σχήμα ντεφιού αρμόζοντας στο όνομα του καφέ. Στον τοίχο πίσω της υπάρχουν οι ιαπωνικές εκτυπώσεις Βαν Γκογκ, τις οποίες άρχισε να παρουσιάζει στο καφέ το Φεβρουάριο του 1887.
Ο πίνακας με το θέμα που έχει ζωηρά χρώματα και αυτοπεποίθηση αντικατοπτρίζει την αλλαγή στη διάθεση του Βαν Γκογκ σε σχέση με τα προηγούμενα θέματά του, όπως οι σκουρόχρωμοι και τραγικοί χωρικοί. Επιπρόσθετα το Πορτρέτο του Μπάρμπα Τανγκί από το Φθινόπωρο του ίδιου χρόνου εξερευνά τη χρήση του χρώματος και προάγει καλύτερα τις ιαπωνικές εκτυπώσεις του.
Παραπομπές
Κατηγορία:Έργα ζωγραφικής του Βίνσεντ βαν Γκογκ
Αρχιδάμειος πόλεμος
Ο όρος Αρχιδάμειος πόλεμος δεν αφορούσε κάποιο συγκεκριμένο πόλεμο, αλλά ήταν αρχαία ελληνική έκφραση με την οποία δηλώνονταν κάθε πόλεμος αντίθετος προς την επιθυμία εκείνου που τον αναλάμβανε.
Κατηγορία:Πελοποννησιακός πόλεμος Κατηγορία:Εκφράσεις
Αβίζ
Το Αβίζ (γαλλικά: Avize), είναι κωμόπολη και έδρα κοινότητας της ΒΑ. Γαλλίας, στο νομό Μαρν (Marne) της περιοχής Γκραντ-Εστ - ως το 2015 ανήκε στην περιοχή Καμπανία-Αρδέννες (Champagne-Ardenne). Η κοινότητα έχει έκταση 7,62 χμ² και πληθυσμό 1.755 κατοίκους (2011), με πυκνότητα 230 κατοίκους ανά χμ². Ο κάτοικος της πόλης ονομάζεται Αβιζουά(ζ) ( Avizois-(es)).
Η κωμόπολη φημίζεται για τους εκτεταμένους αμπελώνες της και την παραγωγή εξαιρετικής ποιότητας καμπανίτη οίνου (σαμπάνιας).
Γεωγραφία
Το Αβίζ είναι κτισμένο σε χαμηλό υψόμετρο, στους πρόποδες των λόφων Côte des Blancs, που στην περιοχή ονομάζονται κατ’ ευφημισμόν, Βουνό του Αβίζ (Montagne d'Avize). Το εξαιρετικά εύφορο έδαφος κυριαρχείται από αμπελοκαλλιέργειες, ενώ το τοπίο συμπληρώνουν τα δάση της λοφοσειράς, με κυριότερο το ομώνυμο δάσος του Αβίζ (Bois d'Avize). Την κωμόπολη διασχίζει ο αυτοκινητόδρομος D19, ενώ στις δυτικές παρυφές περνάει ο D10.
Ιστορικά στοιχεία
Η περιοχή φαίνεται να είχε κατοικηθεί από τη Νεολιθική περίοδο, όπως έδειξαν σπηλαιολογικά ευρήματα σε έναν αμπελώνα στην νότια έξοδο της κωμόπολης. Στα ευρήματα συμπεριλαμβάνονται ανθρώπινα κρανία, φυλαχτά, λεπίδες, αιχμές βελών κ.α. Η περιοχή περιήλθε στους Γαλάτες και τους Ρωμαίους, οι οποίοι εγκατέστησαν ένα στρατόπεδο παρατήρησης.
Πληθυσμιακά στοιχεία
Η εξέλιξη πληθυσμού του Αβίζ έχει ως εξής: κάτοικοι 1.873 (1954), 1.888 (1962), 1.696 (1975), 1.836 (1982), 1.619 (1999), 1.625 (2006), 1.755 (2011).
Αξιοθέατα
200px|thumb|left|Το Μενίρ του Αβίζ
Οινοποιία
200px|thumb|left|Μερική άποψη του Αβίζ με τμήμα των αμπελώνων Οι εκτεταμένοι αμπελώνες της κωμόπολης έχουν ταξινομηθεί ως Grand Cru (100%) στην κατάταξη των αμπελώνων σαμπάνιας, δηλαδή στην ανώτατη βαθμίδα διάκρισης, όπου ανήκει μόνο το 9% των γαλλικών αμπελώνων καμπανίτη. Από τους, περίπου, 1800 κατοίκους, 400 είναι αμπελοκαλλιεργητές που παράγουν κάθε χρόνο, 3350 τόνους σταφυλιών. Η ζύμωση στα κελάρια της κωμόπολης γεννάει τους πιο διάσημους καμπανίτες οίνους, Blanc de blancs. Ένας θησαυρός με γεύσεις πορτοκαλιού και γκρέιπφρουτ που προσελκύει τους πιο φημισμένους οίκους οινοπαραγωγής: «Moët & Chandon», «Veuve Clicquot», «Roederer», «Bricout» κ.α.
Πηγές
Κατηγορία:Πόλεις της Καμπανίας-Αρδεννών
Αρχίδαμος Δ΄
Ο Αρχίδαμος Δ΄ ήταν Βασιλεύς της Σπάρτης από την Δυναστεία Ευρυποντιδών (300 π.Χ. - 275 π.Χ.). Θεωρείται σκοτεινός βασιλιάς, δεν υπάρχει καμιά πληροφορία για αυτόν πέρα από την ήττα του από τον Δημήτριο τον Πολιορκητή στην Μαντίνεια Αρκαδίας (294 π.Χ.), πιθανό να έπεσε εκεί επειδή δεν υπάρχει καμιά πηγή για τον ίδιο μετά την μάχη. Η ήττα αυτή έφερε σε μεγάλη αφάνεια τους Ευρυποντίδες, έκαναν την τελευταία εντυπωσιακή εμφάνιση 50 χρόνια αργότερα με τον μεταρρυθμιστή βασιλιά Άγις Δ΄
Βιογραφία
Ο Αρχίδαμος Δ΄ ήταν γιος του Ευδαμίδα Α΄ (331 π.Χ. - 300 π.Χ.) και εγγονός του Αρχίδαμου Γ΄ (360 π.Χ. - 338 π.Χ.) από την Δυναστεία Ευρυποντιδών την μία από τις δύο βασιλικές δυναστείες της Σπάρτης, η άλλη ήταν η Δυναστεία των Αγιαδών. Η αδελφή του πιθανότατα ήταν η Αρχιδαμία. Το 294 π.Χ. η Αρχαία Σπάρτη πολέμησε για πρώτη φορά μετά την καταστρεπτική Μάχη της Μεγαλόπολης (331 π.Χ.) όπου έπεσε ο θείος του Άγις Γ΄. Όταν ο Δημήτριος ο Πολιορκητής κατέλαβε την Αρχαία Αθήνα αποφάσισε να εξασφαλίσει όλες τις οχυρώσεις του στην Πελοπόννησο που τις διεκδικούσαν οι υπόλοιποι Διάδοχοι του Μεγάλου Αλεξάνδρου. Ο Αρχίδαμος Δ΄ ορίστηκε αρχηγός του στρατού επειδή ο Αγιάδης βασιλιάς Αρεύς Α΄ ήταν ακόμα ανήλικος ενώ ο ικανός θείος του Κλεώνυμος της Σπάρτης είχε αποτύχει σε εκστρατεία μισθοφόρων στην Ιταλία. Οι αρχαίοι συγγραφείς όπως ο Πλούταρχος και ο Παυσανίας αναφέρουν πηγές για τον πόλεμο, δύο σύντομα ανέκδοτα καταγράφει πολλούς αιώνες μετά το γεγονός ο Πολύαινος ο ρήτορας.
Πηγές
Κατηγορία:Βασιλείς της αρχαίας Σπάρτης
Λουίζα Ισαβέλλα του Κίρχμπεργκ
Η Λουίζα Ισαβέλλα (γερμ. Luise Isabelle, 19 Απριλίου 1772 - 6 Ιανουαρίου 1827) από τον Οίκο του Κίρχμπεργκ ήταν κόρη του Βουργράβου του Κίρχμπεργκ και με τον γάμο της έγινε Πριγκίπισσα του Νασσάου-Βάιλμπουργκ.
Βιογραφία
Η Λουίζα Ισαβέλλα Αλεξανδρινή Αυγούστα ήταν κόρη του Γουλιέλμου Γεωργίου του Κίρχμπεργκ & Κόμη του Ζάυν-Χάχενμπουργκ και της Ισαβέλλας Αυγούστας, κόρης του Ερρίκου ΙΑ΄ του Ρόις-Γκράιτς.
Γεννήθηκε στο Χάχενμπουργκ. Απεβίωσε στη Βιέννη σε ηλικία 55 ετών.
Οικογένεια
Παντρεύτηκε το 1788 τον Φρειδερίκο Γουλιέλμο του Νασσάου-Βάιλμπουργκ και είχε τέκνα:
Παραπομπές
Κατηγορία:Πριγκίπισσες του Νάσσαου-Βάιλμπουργκ
Σούπερ Καπ Νορβηγίας
Το Super Cup αποτελούσε ένα ποδοσφαιρικό αγώνα μεταξύ του πρωταθλητή Νορβηγίας και του κυπελλούχου Νορβηγίας (ή η φιναλίστ του κυπέλλου σε περίπτωση που κάποια ομάδα έχει κατακτήσει πρωτάθλημα και κύπελλο) της προηγούμενης περιόδου. Διεξήχθη μόνο 2 φορές:
Παραπομπές
Κατηγορία:Ποδοσφαιρικές διοργανώσεις Νορβηγίας Νορβηγια
Αρόλντ Μουκουντί
Ο Αρόλντ Μουκουντί (Harold Moukoudi, 27 Νοεμβρίου 1997) είναι ποδοσφαιριστής που αγωνίζεται στην ΑΕΚ  και στην εθνική Καμερούν στη θέση του αμυντικού.
Βιογραφία
Γεννήθηκε το 1997 στο Μποντί της Γαλλίας και έχει καταγωγή από το Καμερούν.
Ξεκίνησε να αγωνίζεται επαγγελματικά το 2015 στη δεύτερη ομάδα της Λε Αβρ και την επόμενη χρονιά αγωνίστηκε στην πρώτη. Το 2019 υπέγραψε στη Σαιντ-Ετιέν και το 2020 δόθηκε δανεικός στη Μίντλεσμπρο. Το καλοκαίρι του 2022 υπέγραψε τετραετές συμβόλαιο με την ΑΕΚ.
Γεννημένος στη Γαλλία, ο Μουκουντί αγωνίστηκε στις νεανικές ομάδες της χώρας. Το 2019 επέλεξε την ομάδα ανδρών του Καμερούν, με την οποία συμμετείχε στο Κύπελλο Εθνών Αφρικής 2021, κατακτώντας την τρίτη θέση.
Διακρίσεις
Σαιντ-Ετιέν
ΑΕΚ
Καμερούν
Παραπομπές
Κατηγορία:Καμερουνέζοι ποδοσφαιριστές Κατηγορία:Ποδοσφαιριστές Εθνικής Καμερούν Κατηγορία:Γάλλοι ποδοσφαιριστές Κατηγορία:Γάλλοι αφρικανικής καταγωγής Κατηγορία:Γάλλοι ποδοσφαιριστές στο εξωτερικό Κατηγορία:Αμυντικοί ποδοσφαιριστές Κατηγορία:Ποδοσφαιριστές Κυπέλλου Εθνών Αφρικής 2021 Κατηγορία:Ποδοσφαιριστές Λε Αβρ ΑΚ Κατηγορία:Ποδοσφαιριστές ΑΣ Σαιντ-Ετιέν Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Λιγκ 2 Κατηγορία:Ποδοσφαιριστές Ερασιτεχνικού Πρωταθλήματος Γαλλίας 2 Κατηγορία:Ποδοσφαιριστές Μίντλεσμπρο Φ.Κ. Κατηγορία:Ποδοσφαιριστές Πρέμιερ Λιγκ Κατηγορία:Ξένοι ποδοσφαιριστές στην Αγγλία Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα
Πύλαιος
Στην ελληνική μυθολογία με το όνομα Πύλαιος (από το επίθετο πυλαίος) είναι γνωστός ένας Θεσσαλός πολέμαρχος, γιος του Λήθου. Ο Πύλαιος, μαζί με τον αδελφό του Ιππόθοο, οδήγησε στον Τρωικό Πόλεμο ένα εκστρατευτικό σώμα Πελασγών από τη Λάρισα. Ο Πύλαιος αναφέρεται στην Ιλιάδα (Β 842).
Πηγές
Πυλαιος Πυλαιος
Μεσογειακό κλίμα
Ως Μεσογειακό κλίμα (Csa και Csb στην ταξινόμηση κατά Κέππεν) νοούνται οι κλιματολογικές εκείνες συνθήκες που επικρατούν στις περιοχές των ακτών της Μεσόγειου Θάλασσας καθώς και άλλων περιοχών που εξομοιώνουν τις συνθήκες αυτού του τύπου κλίματος, όπως η Καλιφόρνια, περιοχές του Μεξικού, Αυστραλίας, Νότιας Αφρικής, Χιλής, Αργεντινής.
Σε γενικές γραμμές το κλίμα χαρακτηρίζεται από ζεστά, ξηρά καλοκαίρια και δροσερούς και υγρούς χειμώνες. Διακρίνεται σε μεσογειακό παράκτιο και σε μεσογειακό ενδοχώρας.
Παραδείγματα
Πόλεις με Μεσογειακο κλιμα
Παραπομπές
Κατηγορία:Κλίμα
Αστεροσκοπείο του Γκρήνουιτς
thumb|Η Οικία Φλάμστηντ το 1824. thumb|right|Το Βασιλικό Αστεροσκοπείο στο Γκρήνουιτς σε καρτ ποστάλ του 1902. Το Βασιλικό Αστεροσκοπείο του Γκρήνουιτς (αγγλ.:Royal Greenwich Observatory) ήταν ένα από τα ιστορικότερα αστεροσκοπεία του κόσμου και το αρχαιότερο στην Αγγλία. Ιδρύθηκε το 1675 από τον βασιλιά της Αγγλίας Κάρολο Β΄, λίγα χιλιόμετρα έξω από το κέντρο του Λονδίνου, του οποίου ο θεμέλιος λίθος τέθηκε στις 10 Αυγούστου εκείνου του έτους. Ταυτόχρονα ο βασιλιάς θεσμοθέτησε τον επίζηλο τίτλο - θέση του Βασιλικού Αστρονόμου, διευθυντού του αστεροσκοπείου όπου πρώτος που ανέλαβε ήταν ο Τζον Φλάμστηντ, σε αναγνώριση των μέχρι τότε προσπαθειών του, με κύριο έργο τη διεύθυνση του νέου αστεροσκοπείου και με το να «ασχοληθεί με την προσεκτικότερη φροντίδα και επιμέλεια στην ανόρθωση των πινάκων των ουράνιων κινήσεων και των θέσεων των απλανών (αστέρων), ούτως ώστε να ευρίσκεται το κάθε φορά ζητούμενο γεωγραφικό μήκος των τόπων, τελειοποιώντας έτσι τη τέχνη της ναυσιπλοΐας».
Το Αστεροσκοπείο του Γκρίνουϊτς κτίσθηκε πάνω σε ένα λόφο στη ομώνυμη συνοικία Γκρήνουιτς (Greenwich) του Λονδίνου, πάνω από τον ποταμό Τάμεσι από την οποία πήρε και το όνομά του. Σήμερα πλέον το «Βασιλικό Αστεροσκοπείο του Γκρήνουιτς» δεν υφίσταται ως επιστημονικός οργανισμός ή ίδρυμα, αφού διαλύθηκε το 1998 μετά τη μεταφορά των αστρονομικών οργάνων και του επιστημονικού προσωπικού στο Αστεροσκοπείο του Σάσεξ. Στο νέο αυτό αστεροσκοπείο εγκαταστάθηκε και το περίφημο τηλεσκόπιο "Ισαάκ Νεύτων" του οποίου η διάμετρος του κατόπτρου του είναι 2,5 μέτρα.
Τα παλαιά πλέον κτίσματα στο Γκρίνουϊτς λειτουργούν ως μουσείο, και μάλιστα όχι ως ανεξάρτητο, αλλά ως τμήμα του Εθνικού Ναυτικού.
Ιστορία
Ο αρχικός κιηριακός πυρήνας του αστεροσκοπείου, η «Οικία Φλάμστηντ», σχεδιάσθηκε από τον αρχιτέκτονα σερ Κρίστοφερ Ρεν, πιθανώς με τη βοήθεια του Ρόμπερτ Χουκ, και ήταν η πρώτη οικοδομή που ανεγέρθηκε με αποκλειστικό σκοπό την επιστημονική έρευνα στη Μεγάλη Βρετανία. Η ανέγερσή της στοίχισε 520 λίρες (υπέρβαση 20 λιρών) από ανακύκλωση των υλικών του πύργου του Δούκα Χάμφρεϋ, που βρισκόταν στην ίδια θέση. Για τον λόγο αυτό η ευθυγράμμιση του κτιρίου απέχει 13 μοίρες από τον πραγματικό βορρά.
Η Οικία Φλάμστηντ φιλοξενούσε όχι μόνο τα επιστημονικά όργανα που χρησιμοποίησε ο Φλάμστηντ, αλλά στις επόμενες δεκαετίες ενσωμάτωσε πρόσθετες λειτουργίες, όπως η τήρηση του επίσημου χρόνου και αργότερα το «Γραφείο Ναυτικού Αλμανάκ της Αυτoύ Μεγαλειότητας».
Δύο ωρολόγια, κατασκευές του Τόμας Τόμπιον, εγκαταστάθηκαν στην «Οκταγωνική Αίθουσα», το κύριο δωμάτιο της Οικίας Φλάμστηντ του αστεροσκοπείου, σε ύψος 6 μέτρων. Ο σχεδιασμός του ήταν ασυνήθιστος, με εκκρεμές μήκους 3,96 μέτρων το καθένα τοποθετημένα πάνω από τις πλάκες των ωρολογίων. Τα εκκρεμή αυτά είχαν περίοδο 4 sec και ακρίβεια 7 sec/ημέρα, που τότε ήταν χωρίς προηγούμενο.
Ο «Μεσημβρινός του Γκρήνουιτς»
Επί αιώνες οι Βρετανοί αστρονόμοι χρησιμοποίησαν το Βασιλικό Αστεροσκοπείο ως βάση για μετρήσεις: 4 ξεχωριστοί μεσημβρινοί έχουν χαραχθεί μέσα από το κτήριο. Η βάση του γεωγραφικού μήκους, ο «Πρώτος Μεσημβρινός», γνωστός από εδώ και ως «Μεσημβρινός του Γκρήνουιτς», ορίσθηκε το 1851 και υιοθετήθηκε σε ένα διεθνές συνέδριο το 1884: Περνά από τον μεσημβρινό κύκλο του Αίρυ στo Αστεροσκοπείο. Επί πολλές δεκαετίες σημειωνόταν με μια μπρούτζινη λωρίδα στην αυλή, που τώρα αναβαθμίσθηκε σε μια λωρίδα από ανοξείδωτο χάλυβα. Από τις 16 Δεκεμβρίου 1999, ο μεσημβρινός επιδεικνύεται με μία ισχυρή πράσινη ακτίνα λέιζερ, που εκπέμπεται από το Αστεροσκοπείο προς τα βόρεια, στον νυκτερινό ουρανό του Λονδίνου.
Αυτός ο παλαιός αστρονομικός Πρώτος Μεσημβρινός έχει αντικατασταθεί από έναν πλέον σύγχρονο: Την εποχή που το Γκρήνουιτς ήταν ένα ενεργό αστεροσκοπείο, οι γεωγραφικές συντεταγμένες αναφέρονταν σε ένα τοπικό σφαιροειδές, το datum, του οποίου η επιφάνεια οριζόταν με βάση την τοπική μέση στάθμη της θάλασσας. Αρκετά τέτοια γεωειδή χρησιμοποιούνταν σε όλο τον κόσμο, και το καθένα βασιζόταν σε διαφορετικό σφαιροειδές, καθώς η μέση στάθμη της θάλασσας αποκλίνει μέχρι και 100 μέτρα. Τα σύγχρονα γεωδαιτικά συστήματα αναφοράς, όπως το Παγκόσμιο Γεωδαιτικό Σύστημα και το Διεθνές Γήινο Πλαίσιο Αναφοράς, χρησιμοποιούν ένα ενιαίο γεωκεντρικό σφαιροειδές. Η μετάβαση από τα πολλά στο ένα παγκόσμιο σφαιροειδές, προκάλεσε τη μετατόπιση όλων των γεωγραφικών συντεταγμένων κατά πολλά μέτρα, σε μερικές περιπτώσεις πάνω από 400. Ο Πρώτος Μεσημβρινός αυτών των σύγχρονων συστημάτων απέχει περί τα 100 μέτρα ανατολικά από τον αστρονομικό μεσημβρινό του Γκρήνουιτς που αναπαριστά η μεταλλική λωρίδα, η οποία αντιστοιχεί σήμερα σε γεωγραφικό μήκος 5,4΄΄ (δευτερόλεπτα της μοίρας) Δυτικό.
Η «ώρα Γκρήνουιτς»
Ο Μέσος Χρόνος Γκρίνουιτς (GMT) βασιζόταν κάποτε σε αστρονομικές παρατηρήσεις προσδιορισμού του χρόνου που γίνονταν στο Αστεροσκοπείο του Γκρίνουιτς (ως το 1954). Μετά ο GMT προσδιοριζόταν από παρατηρήσεις που γίνονταν σε άλλα αστεροσκοπεία. GMT ονομάζεται πλέον επισήμως Παγκόσμιος Χρόνος (UT), και αστρονομικά υπολογίζεται από παρατηρήσεις εξωγαλαξιακών ραδιοπηγών, μετατρεπόμενος στη συνέχεια σε διάφορες μορφές, όπως UT0, UT1 και UTC. Μία «σφαίρα χρόνου», ορατή από μακριά, εγκαταστάθηκε από τον Βασιλικό Αστρονόμο Τζον Ποντ το 1833 ώστε οι ναυτικοί και οι πολίτες να μπορούν να συγχρονίζουν τα ρολόγια τους με τον GMT, και εξακολουθεί να πέφτει κάθε ημέρα ακριβώς στις 1 μ.μ. (13:00) ολοχρονίς (GMT τον χειμώνα και θερινή ώρα Βρετανίας το θέρος).
Η βομβιστική επίθεση του 1894
Το Αστεροσκοπείο του Γκρήνουιτς υπέστη μία βομβιστική επίθεση το 1894. Αυτή υπήρξε ίσως η πρώτη «διεθνής τρομοκρατική επίθεση» στη Βρετανία. Η βόμβα πυροδοτήθηκε από τον 26χρονο Γάλλο αναρχικό Martial Bourdin. Είναι άγνωστο γιατί επέλεξε το αστεροσκοπείο ή αν η έκρηξη προοριζόταν να γίνει κάπου αλλού. Το περιστατικό ενέπνευσε τον Τζόζεφ Κόνραντ στο μυθιστόρημά του The Secret Agent.
thumb|right|Το ρολόι της Πύλης Shepherd. thumb|right|Η δεύτερη τοποθεσία του Βασιλικού Αστεροσκοπείου του Γκρήνουιτς, στο Herstmonceux του Ανατολικού Σάσεξ.